20. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 130/1384 της 18 Μαΐου/3 Ιουν.  1983 (ΦΕΚ Β΄ 314) Αύξηση των συντάξεων που καταβάλλει το Ταμείο Επικουρικής Ασφαλίσεως Προσωπικού Ο.Ε.Α.Σ. και Υ.Γ.Κ.Τ.Ι.Λ. 1.Αυξάνονται από την 1η Απρ. 1983, οι καταβαλλόμενες από το Ταμείο Επικουρικής Ασφαλίσεως Προσωπικού ΟΕΑΣ και ΥΓΚΤΙΛ συντάξεις στους συνταξιοδοτηθέντες μέχρι 10.3.83 καθώς και οι συντάξεις των εξελθόντων και εξελθησομένων σε σύνταξη μετά την ημερομηνία αυτή εφόσον ο βασικός μισθός του κλάδου των ασφαλισμένων από τον οποίο προέρχονται δεν αυξήθηκε έναντι αυτού της 31.12.82, ως εξής: α)Κατά 1000 δραχμ. οι συντάξεις από 4.200 δραχμ. μέχρι 6.000 δράχμ. β)Κατά 800 δραχμ. οι συντάξεις από 6.001 δραχμ. μέχρι 8.000 δραχμ. γ)Κατά 600 δραχμ. οι συντάξεις από 8.001 δραχμ. και πάνω. 2.Το ποσό της σύνταξης κάθε κλιμακίου που προκύπτει μαζί με την παραπάνω αύξηση, σε καμία περίπτωση δε μπορεί αν είναι κατώτερο από το ποσό που προκύπτει από το ανώτατο όριο της σύνταξης του προηγουμένου κλιμακίου. 3.Από την 1η Απριλίου 1983 και στο εξής καμία σύνταξη δεν μπορεί να είναι κατώτερη των 5.500 δραχμ. 4.Σαν σύνταξη κατά την έννοια της απόφασης αυτής νοείται η καταβαλλόμενη σύνταξη μαζί με τις μέχρι σήμερα χορηγηθείσες αυξήσεις, χωρίς το επίδομα απόλυτης αναπηρίας το οποίο θα υπολογισθεί στο νέο ποσό της βασικής σύνταξης. Στην περίπτωση αυτή το ποσό της προσαύξησης επιμερίζεται ανάλογα προς το ποσό της βασικής σύνταξης και προς το όμοιο της προσαύξησης του συνταξίμου χρόνου. 